انگین آلتان دوزیاتان

انگین آلتان دوزیاتان () ایک ترک اداکار جو ڈراما سیریل دیریلش: ارطغرل کے لیے مشہور ہیں۔

نجی زندگی 
انگین 26 جولائی 1979ء کو ترکی کے صوبہ ازمیر میں پیدا ہوئے۔
انھوں نے اپنے ہائی اسکول کے دنوں میں اداکاری کا آغاز کیا۔ ان کا آبائی خاندان پریشتینا سے آنے والا ایک البانی تارک وطن ہے۔
ان کے کنبہ کے دیگر افراد یوگوسلاویہ کے تُرک تارکین وطن ہیں۔
انہوں نے تھیٹر کی تعلیم حاصل کرنے کے لیے دوکوز ایلول یونیورسٹی میں داخلہ لیا۔

سنہ 2014ء میں ترک فٹ بال کھلاڑی سلیم صویدان اور ترک اداکارہ خولیا کوچیغیت کی نواسی، نسلِ شاہ آلقوچلار سے شادی کی۔ ان کے دو بچے ہیں، ایک بیٹا امیر آراس (پ۔ 9 جنوری 2016ء) اور ایک بیٹی آلارا (پ۔ 2018)۔

پیشہ وارانہ زندگی 
وہ اپنا کورس مکمل کرنے کے بعد استنبول چلے گئے جہاں انھوں نے اپنے پیشہ ورانہ زندگی کا آغاز کیا۔

اسکرین پر انہوں نے اداکاری کا آغاز ٹیلی ویژن سلسلے رُخْسار سے کیا۔ بعد ازاں یَدی تپہ استانبول، قوچم بنِم اور آلاجہ قرانلق میں نظر آئے۔ سنہ 2005ء میں انہوں نے مصطفی آلتی اوقلر کی ڈائریکٹ کردہ فلم ”بیضاء نِن قادینلری“ میں کام کیا۔ سنہ 2007ء میں وہ ٹی وی سلسلے سوگیلی دونوروم میں خلوق بیلگینر، صومرو یاوروجق اور نورہ سرزلی کے ساتھ نظر آئے۔ انہوں نے اس کے بعد جنت (2008ء) اور مَأْذُونِیَتْ (2009ء) فلموں میں کام کیا۔ سنہ 2009ء میں ٹی وی سلسلے بِر بولوت اولسم میں ڈاکٹر سردار باتور کا کردار نبھایا، اس میں ان کے شریک اداکار ملیسا سوزن اور انگین اق یورک تھے۔

سنہ 2010ء میں انگین نے رومانتیک کومیدی، نویورق‌دہ بش مناره اور بِر آووچ دَنِز میں کام کیا۔

سنہ 2010ء اور سنہ 2011ء میں شو ٹی وی پر دی ملین پاؤنڈ ڈراپ لائیو کے ترک ورژن ”1 میلیون جانلی پارہ“ گیم شو کی میزبانی کی۔

2014ء میں ”کَنال ڈی“ چینل کے جنایت میں کام کیا۔ ان کے شریک اداکار نورگل یشیل چائے، اوغور پولاد، شکران اووالی، احمد ممتاز تایلان اور غنجہ گل صونار تھے۔

2014ء سے 2019ء تک ٹی آر ٹی 1 کے ٹی وی سلسلے ارطغرل غازی میں ارطغرل کا کردار نبھایا۔

وہ مسلم 500 کی فہرست برائے فنون و ثقافت کے ایڈیشن 2020ء میں موثر ترین مسلمانوں میں بھی شامل کیے گئے ہیں۔

شوبز

ٹی وی سیریل

فلمیں

حوالہ جات

بیرونی روابط 
 
 Engin Altan Düzyatan at KinoTurkey.ru

1979ء کی پیدائشیں
ازمیر کی شخصیات
اکیسویں صدی کے ترکی مرد اداکار
البانوی نژاد ترک شخصیات
بقید حیات شخصیات
ترک سنی مسلمان
ترک مسلمان
ترکی مرد فلمی اداکار
ترکی مرد ٹیلی ویژن اداکار
مقدونیائی ترک
Short description is different from Wikidata